Document ID: /roh_data/filtered/Billingualer_Corpus_interleaved-de-rm.jsonl.gz/1626

This is a text translated from German to Rumantsch Grischun.
Regierung schlägt Kauf des Grossratsgebäudes in Chur vor

Der Kanton Graubünden will das Grossratsgebäude in Chur käuflich erwerben. Dies schlägt die Regierung in ihrer entsprechenden Botschaft dem Grossen Rat vor und beantragt, für den Erwerb einen Kredit von 8.3 Millionen Franken zu gewähren. Das Parlament wird das Geschäft in der Augustsession beraten.

Seit fünfzig Jahren ist der Kanton Mieter des Grossratsgebäudes an der Masanserstrasse. Das Gebäude gehört der kantonalen Pensionskasse. Jährlich zahlt der Kanton rund 550`000 Franken Mietzins. Schon heute muss der Kanton aufgrund des bestehenden Mietvertrages Eigentümerpflichten wahrnehmen und ist beispielsweise für den Betrieb sämtlicher Hausanlagen verantwortlich. In der Vergangenheit hat der Kanton verschiedene, finanziell nicht unerhebliche Einrichtungen wie Projektionsanlagen erstellt.

Das Parlamentsgebäude ist aus historischer und insbesondere staatspolitischer Sicht eine der bedeutendsten vom Kanton Graubünden genutzten Liegenschaften. Nach Beurteilung der Regierung stellt der Erwerb des Gebäudes aber nicht nur aus geschichtlichen und staatspolitischen, sondern auch aus organisatorischen und wirtschaftlichen Gründen eine zweckmässige Lösung dar. Mit dem Kauf des Gebäudes lassen sich nämlich einheitliche und klare Eigentumsverhältnisse herbeiführen. Unnötige und störende Schnittstellen in der Liegenschaftsbewirtschaftung können dadurch beseitigt und notwendige bauliche Massnahmen einfacher und rascher umgesetzt werden. Für die effiziente und zweckmässige Bewirtschaftung ist aus betrieblicher Optik eine pragmatische und einfache Lösung mit möglichst wenig Anspruchsgruppen von Vorteil. Der vereinbarte Verkaufspreis von 8.3 Millionen Franken erweist sich nach Ansicht der Regierung als angemessen und ist für beide Seiten vertretbar. Wägt man zwischen der Fortführung des Mietvertrages und einem Erwerb des Gebäudes ab, überwiegen aus Sicht der Regierung die Gründe für einen Kauf.

Das Gebäude dient seit 1959 als Tagungsort des Grossen Rates und wurde 1992/1993 letztmals umfassend saniert. Bis in die 1950er-Jahre wurde das Gebäude als Zeughaus genutzt.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Markus Dünner, Kantonsbaumeister, Hochbauamt, Tel. 081 257 36 31

Gremium: Regierung

Quelle: dt Standeskanzlei Graubünden

26.06.2009
La regenza propona da cumprar l'edifizi dal cussegl grond a Cuira

Il chantun Grischun duai cumprar l'edifizi dal cussegl grond a Cuira. Quai propona la regenza en sia missiva correspundenta al cussegl grond e dumonda da conceder in credit dad 8,3 milliuns francs per la cumpra. Il parlament vegn a tractar questa fatschenta en la sessiun d'avust.

Dapi 50 onns prenda il chantun en locaziun l'edifizi dal cussegl grond a la Masanserstrasse. L'edifizi appartegna a la cassa da pensiun chantunala. Mintga onn paja il chantun in tschains da locaziun da var 550'000 francs. Sin basa dal contract da locaziun existent sto il chantun surpigliar gia oz obligaziuns da proprietari ed è per exempel responsabel per il manaschi da tut las installaziuns da la chasa. En il passà ha il chantun endrizzà differentas installaziuns, sco indrizs da projecziun, ch'èn stadas cumbinadas cun custs considerabels.

Ord vista istorica e cunzunt ord vista statalpolitica è l'edifizi dal parlament ina da las immobiglias las pli impurtantas che vegn utilisada dal chantun Grischun. Dentant betg mo ord vista istorica e statalpolitica, mabain er per motivs organisatorics ed economics è l'acquist da l'edifizi ina soluziun cunvegnenta tenor il giudicament da la regenza. Tras la cumpra da l'edifizi pon numnadamain vegnir cuntanschidas relaziuns da proprietad unitaras e cleras. Implicaziuns nunnecessarias e disturbantas en connex cun la gestiun da l'immobiglia pon vegnir eliminadas e mesiras architectonicas necessarias pon vegnir realisadas pli svelt ed en moda pli facila. Per ina gestiun effizienta ed adequata èsi - ord vista dal manaschi - d'avantatg d'avair ina soluziun pragmatica e simpla cun uschè paucas instituziuns participadas sco pussaivel. Il pretsch da cumpra, ch'è vegnì fixà ad 8,3 milliuns francs, è adequat tenor l'avis da la regenza, ed el è acceptabel per tuttas duas partidas. Sch'ins cumpareglia l'opziun da cuntinuar cun il contract da locaziun cun la pussaivladad d'acquistar l'edifizi, predomineschan - ord vista da la regenza - ils avantatgs d'ina cumpra.

L'edifizi vegn duvrà dapi l'onn 1959 sco lieu per las sessiuns dal cussegl grond. El è vegnì suttamess l'ultima giada ils onns 1992/1993 ad ina sanaziun cumpletta. Fin ils onns 1950 vegniva l'edifizi duvrà sco arsenal.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Markus Dünner, architect chantunal, uffizi da construcziun auta, tel. 081 257 36 31

Gremi: regenza

Funtauna: rg chanzlia chantunala dal Grischun

26.06.2009